ועדת הכלכלה, כנסת 20, פרוטוקול מספר 375, 2016-12-04 09:30

איתן כבל: בוקר טוב לכם, יש לנו כמה נושאים כבדים על סדר היום.

איתן כבל: זה לא יום רגיל שבו אנחנו פותחים את עבודתה של הכנסת, את עבודתה של הוועדה.

איתן כבל: אני בכל זאת לא יכול להתעלם מכך שלפנות בוקר היו 3 הרוגים ופצועה.

איתן כבל: המאזן של ההרוגים, וסליחה שאני מדבר על זה בשפה כזאת כי כך מתייחסים לזה כולם או הרוב לפחות, הוא 336 הרוגים, 2 יותר מאשתקד.

איתן כבל: אני רוצה להזכיר לכם שב-22.8.2016 הודיע ראש הממשלה על הקמת ועדת שרים, לאחר מכן על ועדת מנכ"לים.

איתן כבל: לצערי, עד לרגע זה ועדת השרים לא הוקמה.

איתן כבל: ועדת המנכ"לים לא התכנסה אפילו פעם אחת עד לרגע זה.

איתן כבל: אנחנו מקשיבים בחדשות לאלף ואחד נושאים שעולים על סדר יומה של המדינה, של הממשלה, כאשר נכון להיום יש 336 הרוגים.

איתן כבל: זה מספר מטורף, זה מספר בלתי מתקבל על הדעת.

איתן כבל: אני פונה מכאן שוב ושוב לראש הממשלה לקחת את העניינים לידיים.

איתן כבל: אני יודע שאין שום עניין הרואי לטפל בהרוגים בתאונות הדרכים, אני יודע שהרבה יותר הרואי להצטלם מאחורי אש שמלחכת את העצים.

איתן כבל: אני מתחנן בפני הממשלה, בפני העומד בראשה, לעשות מעשה.

איתן כבל: זה פשוט מטורף.

איילת נחמיאס ורבין: זה היה בכביש 66.

איתן כבל: זה כביש שעסקתי בו כל כך הרבה.

איתן כבל: אני שמח שלפחות השר ומנכ"ל משרדו נענו לתת לזה טיפול מיידי.

איתן כבל: אני מקווה שזה ישנה את המצב.

איתן כבל: התכנסנו היום לדיון נוסף בחוק ההסדרים.

איתן כבל: ועדת הכלכלה התחייבה להניח את כל הנושאים שמונחים לפתחה עד ה-8 בדצמבר.

איתן כבל: כפי שאמרתי לכם בתחילת הדרך, אני נחוש להניח חקיקה - ברובה היא חקיקה טובה וחקיקה צרכנית - שהרבה זמן לא הובאה, לפחות בוועדה הזאת, על ידי הממשלה.

איתן כבל: אני יכול לומר לכם שיש לחצים שמופעלים מכל הכיוונים.

איתן כבל: אני לא מבין איך הצד השני עושה הכל כדי למנוע את התחרות.

איתן כבל: אני אומר לך, אדוני המנכ"ל, הגיע הזמן שתראה את הנושאים שנמצאים בכל כובד משקלם תחת פיקודך כמנכ"ל המשרד.

איתן כבל: בחלק מהדברים ראש הממשלה, שהוא שר התקשורת, לא יכול לעסוק.

איתן כבל: אני רוצה להבהיר, שום לחץ לא ישפיע עלי, אני אומר את זה בצורה הכי ברורה - לא מבזק, לא מהוט, לא מאף גורם.

איתן כבל: לא מבינים שיש איזה סף מסוים שבו הלחצים האלה יקבלו את ההיפך ממני.

איתן כבל: אני אומר לעצמי, אם עלי יש לחצים כאלה, מה יאמרו חברי הכנסת.

איתן כבל: אני כבר לא זוכר הרבה שנים, ואני פה כבר לא מעט שנים, לחצים בסדר גודל כזה.

איתן כבל: זה מפעיל את העיתונאי שלו, ההוא מפעיל את העיתונאי שלו, זה אומר:

איתן כבל: אוי ואבוי כמה אתה נותן להוט, וההוא אומר: אוי ואבוי כמה אתה נותן לבזק.

איתן כבל: אני חוזר ואומר, בעיקר לחבריי חברי הכנסת, שאם יש לי טענות כלפי החברות, הן טענות במסגרת העניינים הלגיטימיים.

איתן כבל: כל אחד יעשה את המקסימום שלו.

איתן כבל: לנו כחברי כנסת יש חובה אחת: החובה לציבור.

איתן כבל: אם החוק הזה, התיקונים האלה אינם משרתים את הציבור, צריך לבוא ולשים אותם.

איתן כבל: אני מוצא את עצמי נלחם בכל כוחי נגד קואליציה שהעבירה את זה בממשלה, שהעבירה את זה בקריאה ראשונה.

איתן כבל: נכון, אני אשתדל להביא את הדברים בהבנות ובהסכמה, אדוני המנכ"ל, אבל יש איזה שהוא קו שאני לא אכופף בשום פנים ואופן - את הליבה, את המהות של החוק.

איתן כבל: אני כל הזמן מנסה מול האוצר, מול הוט, מול יס, מול כל הגורמים למצוא את האיזונים.

איתן כבל: בשום פנים ואופן האיזונים לא יבואו על חשבון הכוונה שאנחנו מבקשים להוציא מן החוק.

איתן כבל: יהיו היום הצבעות.

איתן כבל: אם לא יהיה לי רוב, אני לא אעלה את זה.

איתן כבל: אני אעביר את זה.

איתן כבל: אני לא באתי לשחק עם זה.

איתן כבל: אני כן מוכן, כפי שעשיתי לאורך כל הדרך, להסתכל נכוחה על הנושאים, לשנות, להזיז.

איתן כבל: עם כל הכבוד לאוצר, אם חלקו על משה רבנו כשירד מסיני, אפשר לחלוק על שירה ועל וסרצוג.

איתן כבל: בואו נמצא את נקודות האיזון.

איתן כבל: תזכרו תמיד, נקודות איזון, לא שבירה של הכוונה.

איתן כבל: קצה נפשי.

איתן כבל: באתי לכאן כולי טעון.

איתן כבל: אני אומר את זה ללוביסטים, אני אומר את זה לחברות, אני אומר את זה למשרדים ולנציגי הממשלה.

איתן כבל: אדוני המנכ"ל, בבקשה.

<שלמה פילבר: תודה ליו"ר.

<שלמה פילבר: נעדרתי מהישיבות הקודמות לא בגלל שלא הייתי מעורב בדברים, פשוט הייתי עסוק בדברים אחרים.

<שלמה פילבר: השתתפו בישיבות אנשים מאוד בכירים מהמשרד, השתתף צוות מקצועי.

<שלמה פילבר: אני רוצה להגיד כמה מילות רקע על שוק התקשורת, אחר כך לצלול לסעיף עצמו.

<שלמה פילבר: עקבתי אחרי הדיונים, קיבלתי דיווחים אחרי הדיונים.

<שלמה פילבר: הדיון עצמו הגיע לוועדה אחרי הרבה מאוד פגישות ושיחות עם משרד האוצר.

<שלמה פילבר: זה לא סוד שהייתה מחלוקת מקצועית בין המשרדים לאורך כל התקופה הזאת.

<שלמה פילבר: משרד האוצר יזם את הסעיפים האלה, בעיקר את סעיף התשתיות.

<שלמה פילבר: אני אגיד מה שורש המחלוקת.

<שלמה פילבר: אני חושב שחשוב להגיד את זה פה על השולחן היום, חשוב שהוועדה תדע.

<שלמה פילבר: הוועדה דנה בזה יחד איתי לפני חצי שנה.

<שלמה פילבר: אנחנו מדברים כאילו עולם התקשורת מושלם, טוב, נהדר וכל מה שחסר זה הרפורמות הצרכניות.

<שלמה פילבר: אני מצטער להיות קצת משבית שמחות.

<שלמה פילבר: אני רוצה להציג לוועדה תמונה מאוד לא טובה של שוק התשתיות כמו שאני רואה אותו כמנכ"ל המשרד, כמו שאני רואה את האחריות שלי כמנכ"ל משרד לטפל בו.

<שלמה פילבר: אני מדבר על שוק הטלקום כרגע, קרי השוק הנייח והנייד.

<שלמה פילבר: שוק תשתיות התקשורת במדינת ישראל הוא שוק ייחודי מעין כמוהו, מדובר על תשתית לאומית.

<שלמה פילבר: היום היא כבר מוגדרת על ידי כל הגורמים במדינת ישראל כתשתית הלאומית השנייה בחשיבותה אחרי רשת החשמל.

<שלמה פילבר: בשונה מכל התשתיות האחרות במדינת ישראל, זו תשתית שנבנית על ידי השוק הפרטי, היא נמצאת בידיים שלו.

<שלמה פילבר: כל השוק נמצא בידיים של כמה בעלי חברות שברצותם הם יכולים לשדרג רשת, ברצותם הם יכולים לא לשדרג רשת, וברצותם הם יכולים להשאיר אותה כמו שהיא היום.

<שלמה פילבר: אנחנו נמצאים במצב מאוד מאוד עדין.

<שלמה פילבר: אנחנו צריכים להגיע למצב של "ווין ווין" עם החברות, למצב שבו יהיה תמריץ ואינסנטיב לחברות להשקיע.

<שלמה פילבר: זה נכון, ובעניין הזה אני מסכים עם חבריי באוצר, שתחרות היא אחד הכלים החזקים לעשות את זה, אבל לא תמיד.

<שלמה פילבר: יש מספיק שווקים במדינת ישראל שיש בהם היום מספיק תחרות.

<שלמה פילבר: אנחנו לא רואים שהתחרות עוזרת לצרכנים או לאיכות של השירות.

<שלמה פילבר: הכלים של הרגולטור הם מוגבלים.

<שלמה פילבר: הוא יכול לתת כמה מיליוני שקלים קנס, הוא יכול לתת כמה עשרות מיליוני שקלים קנס, אבל עדיין חברות שמרוויחות מיליארדים לוקחות את זה בחשבון כהפרה משתלמת.

<שלמה פילבר: אם לא נגיע לנקודת שיווי המשקל שבה חברות ירצו להשקיע על מנת לעשות את זה עבור הצרכנים והמדינה, אנחנו נהיה בבעיה.

<שלמה פילבר: שני נתונים שחשוב שיהיו פה בפני חברי הוועדה, מהם אני אגזור אחר כך למה דרשנו או דורשים דברים מסוימים בסעיף.

<שלמה פילבר: לפי עבודות שנעשו במשרד התקשורת, צרכני מדינת ישראל יתחילו בסוף 2017 לחוות קשיים בגלישה סלולארית.

<שלמה פילבר: אף אחד לא מחכה לנו.

<שלמה פילבר: הגלישה הסלולארית מכפילה את עצמה אצל כל צרכן כל שנה.

<שלמה פילבר: התחלנו בג'יגה אחד.

<שלמה פילבר: היום חברות מחלקות 15, מחר הן יחלקו 30.

<שלמה פילבר: אם היום פייסבוק מתחילה לגלול סרטונים, מחר הסרטונים עוברים ל-HD.

<שלמה פילבר: כל הדברים האלה זה עומס אדיר של DATA על הרשתות.

<שלמה פילבר: החברות היום נמצאות במצב שבגלל מצבן הכספי הן מצמצמות השקעות.

<שלמה פילבר: הן כותבות את זה בדוחות הכספיים שלהן כבר כמה שנים.

<שלמה פילבר: אנחנו נמצאים בפיגור של שנתיים-שלוש אחרי העולם בדור רביעי.

<שלמה פילבר: עוד לא התחילו להשיק פה דור 4 וחצי.

<שלמה פילבר: יש חברה אחת שמדברת על זה היום, כך שזה אולי יקרה.

<שלמה פילבר: אנחנו נמצאים במצב מאוד מאוד לא טוב בשוק התשתיות הסלולאריות.

<שלמה פילבר: עכשיו נעבור לשוק התשתיות הנייחות, שזה נשוא הסעיף שלנו.

<שלמה פילבר: הייתה כוונה מאוד טובה של הממשלה לפני 5 או 6 שנים להקים חברה מתחרה לבזק.

<שלמה פילבר: יושבים פה נציגי IBC.

<שלמה פילבר: היא הייתה אמורה לתת "בוסט" לתחרות, היא היתה אמורה לגרום למצב שבו ישודרגו התשתיות הנייחות במדינת ישראל.

<שלמה פילבר: זה לא קרה.

<שלמה פילבר: בפועל נעשתה רק חצי עבודה.

<שלמה פילבר: לחצי העבודה הזאת קוראים "שוק סיטונאי על רשת בזק".

<שלמה פילבר: צריך לזכור, רשת בזק נבנתה לפני 8, 10 שנים.

<שלמה פילבר: זה לא הרבה זמן, אבל בעולם טכנולוגי מתקדם זה כמעט דור.

<שלמה פילבר: הרשת הזאת יודעת לתת 100 מגה במצב האופטימאלי, אולי יותר.

<שלמה פילבר: במצב האמיתי היא יודעת לתת לכל אזרח במדינת ישראל בסביבות 42 מגה בממוצע של גלישה.

<שלמה פילבר: אנחנו עשינו שוק סיטונאי שבו סלקום tv רוכבת על התשתית הזאת, מחר פרטנר תיכנס ותרכב על התשתית הזאת.

<שלמה פילבר: אם רוצים לעשות את התחרות בשוק הטלוויזיה שאנחנו מדברים עליו ובגללו עשינו את כל הוועדה להסדרת שידורים, אנחנו נגיע לחסם טכנולוגי.

<שלמה פילבר: החסם הטכנולוגי הזה אומר שאם מחר בתי התוכן בארצות הברית מחליטים שאת הסדרות שלהם הם משדרים ב-k4, שזאת הטכנולוגיה המתקדמת יותר שצורכת הרבה יותר DATA, וסלקום TV תשים שני ממירים בבית אחד, לא יוכלו לקלוט טלוויזיה.

<שלמה פילבר: לא בגלל מחירים, לא בגלל שום דבר, בגלל חסם טכנולוגי.

<שלמה פילבר: זה אומר שאנחנו נמצאים בפיגור ענק.

<שלמה פילבר: אנחנו חייבים לסגור פער, אנחנו חייבים להגיע להתחלה של השקעות במדינת ישראל בסיבים אופטיים.

<שלמה פילבר: זה הפתרון.

<שלמה פילבר: צריך לזכור, גם בסיבים אופטיים יש לנו כבר ניצנים.

<שלמה פילבר: סלקום רוצה לעשות את זה, פרטנר רוצה לעשות את זה.

<שלמה פילבר: החברות לא חייבות בפריסה אוניברסאלית, הן יעשו את זה באזורי הביקוש.

<שלמה פילבר: זה בסדר גמור, כי שם תתפתח התחרות.

<שלמה פילבר: משרד התקשורת צריך לדאוג שלקראת שנת 2020, שזו שנת היעד שבה תהיה איזו שהיא מהפיכה טכנולוגית מאוד מאוד משמעותית בעולם התקשורת, הרשתות, הכבישים שעליהם נוסעים הרכבים במדינת ישראל יהיו ערוכים לקלוט את היקף הטכנולוגיה המתבקשת.

<שלמה פילבר: כרגע אין לנו את זה ביד.

<שלמה פילבר: אני רואה בעיני רוחי רק שתי חברות במדינת ישראל שמסוגלות לעשות את השדרוג הטכנולוגי הזה.

<שלמה פילבר: מדובר על שדרוג שעולה מיליארדי שקלים.

<שלמה פילבר: לצערי הרב, גם אם נפתח את כל התשתיות לחברות כמו סלקום ופרטנר, הן לא יהיו מסוגלות לעשות את ההשקעה הזאת ב-3 שנים.

<שלמה פילבר: הן מתקדמות יפה מאוד, אבל אנחנו לא יכולים לבנות על זה.

<שלמה פילבר: אנחנו צריכים לבנות על שתי החברות הגדולות והמרכזיות.

איילת נחמיאס ורבין: לאחת מהן נתתם פטור לפני חודש בפריסה מלאה.

<שלמה פילבר: אנחנו לא נתנו.

<שלמה פילבר: אנחנו צריכים להגיע למצב שבו כל אחת מהחברות מקבלת את מירב התנאים האופטימאליים כדי להשקיע.

<שלמה פילבר: מצד שני, כל אחת מהחברות משלמת מחירי שוק על הדברים האלה, לא אחת מסבסדת את השנייה.

<שלמה פילבר: זאת הנקודה שאנחנו מדברים עליה בסעיף הנוכחי.

<שלמה פילבר: לבוא ולהגיד שאנחנו הולכים לעשות פה רפורמות צרכניות עד אין קץ זה בסדר גמור, זה נהדר, אבל אם הוועדה לא תיתן את דעתה על איך אנחנו גורמים לשתי החברות האלו היום - - אני לא רואה שום חברה שלישית שבאמת מסוגלת להתחרות ולהכניס תחרות משמעותית, חוץ מאשר בעולם המחירים של הסיבים האופטיים.

<שלמה פילבר: כדי שיהיו סיבים אופטיים גם בקרית שמונה, גם בחצור הגלילית, גם במגדל העמק וגם בטבריה, לא רק בשכונות המבוססות של נתניה, פתח תקווה, הרצליה וראשון לציון, אנחנו צריכים לדאוג לייצר מצב אופטימאלי לשתי החברות האלו.

<שלמה פילבר: אני עושה את זה, אנחנו עושים את זה במשרד בשנה האחרונה.

<שלמה פילבר: חלק מהסיבה שהתנגדנו לסעיף הזה, כאשר בדיעבד דיברנו על דחייה שלו, זה כדי לאפשר השלמה של תהליך כזה, בעיקר עם חברת הוט שיש לנו עניין שהיא תיכנס בצורה עוד יותר אינטנסיבית.

<שלמה פילבר: אנחנו נמצאים בהשלמה של הסדרה של שוק סיטונאי לגביה.

<שלמה פילבר: אנחנו רוצים לראות אותה נכנסת להשקעה בעולם הסיבים.

<שלמה פילבר: למרות שהיא במקור חברת שידורים, בחוק הישראלי היא נחשבת חברת תשתית.

<שלמה פילבר: אנחנו דוחפים אותה לעניין הזה.

<שלמה פילבר: אין לנו התנגדות שהיא תיכנס לקנים של בזק איפה שניתן.

<שלמה פילבר: שאף אחד לא יתבלבל, לחברת הוט יש קנים ב-30% מהמדינה שסלקום ופרטנר צריכות להיכנס לשם.

<שלמה פילבר: העובדה שאנחנו פותחים את התשתיות לכולם, מחייבת את המשרד בהסדרה חדשה שלא הייתה קיימת.

<שלמה פילבר: אנחנו עשינו הסדרה מצומצמת, היא נועדה לחברות חסרות תשתית כמו סלקום ופרטנר.

<שלמה פילבר: אני אתן שורה קצרה של דברים שנאלץ לפתוח מחדש שעד היום לא היו.

<שלמה פילבר: קודם כל, יש 4 חברות.

<שלמה פילבר: צריך לבדוק אם יש מקום לכל 4 החברות.

<שלמה פילבר: אם אין מקום ל-4 החברות, צריך לראות מי נכנס קודם, מי נכנס אחר כך, מה סדרי העדיפות, האם אנחנו נותנים עדיפות לחברה חסרת תשתית לפני חברה בעלת תשתית.

רועי פולקמן: היה זמן לכל הדברים האלה.

רועי פולקמן: ביום האחרון לחקיקה אתה נזכר להגיד את הדברים האלה?

<שלמה פילבר: אמרתי את הדברים האלה חזור ואמור.

רועי פולקמן: אני יושב פה בדיונים.

רועי פולקמן: לא שמעתי את מה שאתה אומר.

רועי פולקמן: עם כל הכבוד לדיונים המקצועיים, היום הוא היום האחרון.

רועי פולקמן: אתה מסביר לנו למה אי אפשר להתחיל?

<שלמה פילבר: החקיקה הזאת מובאת על ידי משרד האוצר.

רועי פולקמן: איפה אתה?

רועי פולקמן: אתה לא היית פה.

רועי פולקמן: אנחנו סוברניים לקבל החלטות, למיטב הבנתי.

<שלמה פילבר: תשאל אותם למה הם לא אומרים את מה שאמרתי.

רועי פולקמן: אני לא שמעתי את הטיעונים האלה לפני שבועיים.

<שלמה פילבר: הנושאים האלה נמצאים בהסדרה של המשרד.

<שלמה פילבר: לא היה צריך להביא את החקיקה הזאת, לדעתנו, כי אנחנו נמצאים בתוך התהליך הזה, אנחנו עושים אותו.

<שלמה פילבר: הוא לוקח זמן, כי רגולציה לוקחת את הזמן שלה.

<שלמה פילבר: בא משרד האוצר, החליט שהוא רוצה לעשות את זה בחוק ההסדרים, החליט שהוא רוצה לעשות את זה בחופזה, זה בסדר גמור.

<שלמה פילבר: אנחנו צריכים עוד זמן.

<שלמה פילבר: דיברנו איתם, הגענו להבנות שההסדרה של העניין הזה לחברות בעלות תשתית תידחה ב-9 חודשים.

<שלמה פילבר: בתקופה הזאת נעשה הסדרה.

<שלמה פילבר: ההסדרה הזאת מחייבת את תיקי השירות, מחייבת לבדוק מחדש את כל נושא התמחור, כדי להגיע לאיזון ולנקודת שוק.

<שלמה פילבר: ניסינו עד לדקה ה-90 לנסות להגיע לנוסח מוסכם.

<שלמה פילבר: אני מקווה שזה יגיע בהמשך היום.

איתן כבל: קצה נפשי לשמוע את כולם.

איתן כבל: איפה הבעיות שאתה רואה?

איתן כבל: הבעיה ברגע זה היא כבר לא ה-9 חודשים, אלא תמחור אחר להוט.

<שלמה פילבר: יש כרגע תקנות שמדברות על שימוש בתשתית של בזק.

<שלמה פילבר: הן נעשו לחברות חסרות תשתית במסגרת השוק הסיטונאי.

<שלמה פילבר: ההסדרה הזאת לא קשורה לשוק הסיטונאי, זאת הסדרה חדשה.

<שלמה פילבר: בהסדרה הזאת אנחנו רוצים להכניס חברות תשתית.

<שלמה פילבר: אין פה אחת מועדפת על השנייה.

<שלמה פילבר: אנחנו צריכים להגיע למחיר שוק מאוזן.

<שלמה פילבר: אמרנו לאוצר שקיימת היום בחוק התקשורת הסדרה שנעשתה לפני 3 שנים, עשה אותה השר כחלון.

<שלמה פילבר: הוא החליט שהוא מכניס את המפעילים הווירטואליים לרכב על חברות התקשורת.

<שלמה פילבר: הוא קבע הסדרה פשוטה שעבדה.

<שלמה פילבר: הוא בא ואמר: אני נותן לכם 6 חודשים להגיע ביניכם להסדרה לגבי המחיר, לא תגיעו בתוך 6 חודשים, תוך 90 יום השרים יקבעו מחיר.

<שלמה פילבר: אני חושב שזאת הסדרה מעולה, כי היא תחסוך מאיתנו לקבוע מחירים לחברות מסחריות.

<שלמה פילבר: אם הם ידעו שיש להם 6 חודשים להיכנס לחדר ולצאת עם מחירי שוק שאנחנו נאמץ, זה יהיה הכי טוב.

<אתי בנדלר: איזה שוק יש כאן?

<שלמה פילבר: השוק שיש פה קיים גם היום.

<שלמה פילבר: חברה אחת יודעת שאין לה ברירה, היא חייבת להעמיד את התשתיות שלה כדי לאפשר לחברה אחרת להיכנס, וחברה שנייה יודעת שהיא חייבת לשלם מחירים ריאליים ואמיתיים, לא מסובסדים.

<שלמה פילבר: אני מאמין שהן יודעות לעשות את זה יותר טוב מאיתנו.

<שלמה פילבר: אם לא, אנחנו נעשה.

<אסף וסרצוג: אין לנו מחלוקת עם מנכ"ל המשרד לגבי הרמה של התשתיות, אנחנו בעצמנו הצגנו את זה פה, אבל זאת גם הסיבה שהבאנו את החלק הזה של התשתיות בתוך חוק ההסדרים.

<אסף וסרצוג: אנחנו חושבים שזאת הדרך וזה הכיוון שצריך להתוות.

<אסף וסרצוג: המנכ"ל תיאר נאמנה את ההסכמה לגבי ה-9 חודשים.

<אסף וסרצוג: הסכמנו ללכת ל-9 חודשים, זאת לאור מה שהוועדה אמרה וההסכמות עם המשרד.

<אסף וסרצוג: לב הוויכוח עכשיו הוא סוגית המחיר, האם המחיר של חברות בעלות תשתית שונה מהמחיר של חברות חסרות תשתית.

<אסף וסרצוג: זאת סוגיה מקצועית.

<אסף וסרצוג: כשהמשרד פרסם בעבר את השינויים שהלכו לכיוון הסדר הדדיות, כלומר להחיל את זה על חברות בעלות תשתית, הוא התייחס למחירים שנקבעו על ידו.

<אסף וסרצוג: הוא לא הבחין בין מחירים לחסרות תשתית למחירים לבעלות תשתית.

<אסף וסרצוג: יכול לבוא המשרד ולהגיד: אנחנו רוצים לשנות את המחירים.

<אסף וסרצוג: זה בסדר גמור.

<אסף וסרצוג: את מה שהמנכ"ל אמר לגבי הסמכויות הנשמרות אנחנו נראה כשנגיע לסעיף.

<אסף וסרצוג: רשום פה בתחילת הנוסח: "מבלי לגרוע בסעיפים".

<אסף וסרצוג: בתוך חוק התקשורת יש סמכויות לבצע הסדרה בהוראות לגבי תיקי שירות ובמחירים.

<אסף וסרצוג: הסמכויות האלו נשמרות.

<אסף וסרצוג: לגבי הסוגיה של המחיר, בא מנכ"ל המשרד ואמר שלטענתו המחירים צריכים להיות שונים.

<אסף וסרצוג: במסגרת ההסכמות הסכמנו ללכת לתהליך של שימוע יחד עם המשרד, על-מנת לעשות מודל של קונה מרצון ומוכר מרצון.

<אסף וסרצוג: אני לא יודע כמה יש פה מצב של קונה ומוכר מרצון, אבל זה לא רלוונטי.

<אסף וסרצוג: אפשר לעשות את זה במסגרת הסמכויות הקיימות, אחר כך לצאת לשימוע נפרד.

<אסף וסרצוג: הסכמנו שאם המחירים שייקבעו במסגרת השימוע יהיו שונים מהמחירים הקיימים, יהיה שינוי רטרואקטיבי של הדבר הזה.

<אסף וסרצוג: אנחנו חושבים שהכל קיים.

<יעל מלם- יפה: אין לי אלא לחזור על דברי המנכ"ל, הוא הסביר את זה יפה מאוד.

<יעל מלם- יפה: תקנות השימוש שקבועות היום ומסדירות את המחיר של השירות ברשת חברת בזק, נקבעו במסגרת ההסדרה של רפורמת השוק הסיטונאי.

<יעל מלם- יפה: רפורמת השוק הסיטונאי היא רפורמה שבאה להסדיר את השימוש בין בעלות התשתית לחסרות התשתית.

<יעל מלם- יפה: כרגע רוצים לבצע הרחבה של החובות האלו.

<יעל מלם- יפה: כשהתקנות נקבעו בשעתו, הן באו להסדיר מצב אחר.

<אתי בנדלר: אם באמת דוחים את התחילה ב-9 חודשים, לכאורה המשרד יכול בתוך התקופה הזאת לקבוע תקנות חדשות, לתקן את התקנות, להוסיף.

<אתי בנדלר: מה הבעיה?

<יעל מלם: אמר אסף שיש היום בנוסח אמירה שאומרת שהסמכויות של שר התקשורת נשמרות.

<יעל מלם: בין שאר הסמכויות יש את הסמכות לקבוע מחיר.

<אתי בנדלר: אני עדיין לא מבינה על מה המחלוקת.

<אתי בנדלר: אם אין מחלוקת על כך שהסמכויות מכוח חוק התקשורת הן להתקין תקנות, כאשר להתקין תקנות זה אומר לתקן וגם לשנות אותן - - אם הסעיף המסמיך חל גם על התיקון הזה, אני לא מבינה על מה הוויכוח.

איתן כבל: אני רוצה למקד איפה המחלוקת.

איתן כבל: קיבלנו את ההסברים.

איתן כבל: בזק לא רוצה שאף אחד ירכב עליה, היא לא רוצה תחרות.

איתן כבל: היא תגיד מה שהיא תגיד, אבל היא לא רוצה.

איתן כבל: אם היא רוצה, היא אומרת: אני רוצה את זה במחיר מיוחד.

איתן כבל: אנחנו חוששים שהמחיר הזה יפרק את התחרות.

איתן כבל: מצד שני, יש את ה"צדיקים" השניים, הקבוצה שרוצה לעשות לנו טוב – הוט.

איתן כבל: היא רוצה מסלול ירוק כאילו אין בזק, כאילו בזק לא השקיעה במשך השנים כספים, כאילו אין עניין לתחרות בתוך החברות.

איתן כבל: צריך שהדברים האלה ייאמרו אל מול בזק.

איתן כבל: אם כבר הסכמתי ללכת על דחייה כך שהחוק ייכנס לתוקף בעוד 9 חודשים, אני אגיד מה הם התנאים שלי.

איתן כבל: אדוני המנכ"ל, אם צריך לתת לכם שלייקס, חידוד, הבהרה על-מנת שהסמכויות שלכם יהיו ברורות בתקופה של ה-9 חודשים, אנחנו נעשה את זה.

איתן כבל: מדובר על 9 חודשים, יום אחד לא יותר.

איתן כבל: אם הייתי יודע, גברתי, שה-9 חודשים הם 9 חודשים ושתי הקבוצות ה"צדיקות" האלו יגיעו להסכמה כזאת או אחרת, הייתי אומר "ניחא", אבל זה לא הולך לכיוון.

איתן כבל: מה שמטריד אותי זה שה-9 חודשים יחלפו, נתכנס להארכה, ואז יהיה בג"ץ.

איתן כבל: אלה החיים שאנחנו חיים בתוכם.

איתן כבל: אם יש משהו שאני רוצה לצאת איתו מכאן, זה שאני יודע את סיפור הדרך כך שהוא כתוב באופן שאם ירצה מישהו לפרק אותו, יקשה עליו מאוד מאוד מאוד.

איתן כבל: יש למשרד סמכויות לקבוע מחירים חדשים לקונה מרצון ולמוכר מרצון.

איתן כבל: אלה לא יהיו מחירים שאחר כך תקום הוועדה ותבדוק, כי היא כבר ישבה במשך שנתיים וקבעה מחירים לאלה שהם לא הכי בעייתיים בתחרות הזאת.

איתן כבל: אני לא מוכן, אדוני המנכ"ל, וזאת המשימה שלך, לדבר יותר על החברות.

איתן כבל: אני לא מוכן.

איתן כבל: אנחנו עוסקים אך ורק בחברות, אנחנו לא עוסקים במה טוב לציבור, כאשר טוב לציבור לא מתנגש עם מה שאדוני אומר לגבי תשתיות ולגבי דברים אחרים.

איתן כבל: זה הכיוון.

איתן כבל: אם הולכים ל-9 חודשים, אני רוצה את הכל כתוב וברור, לא שמישהו יפתח לי את זה ויגיד לי למה הוא מתכוון במחירים.

איתן כבל: אם יבוא מישהו ויקבע לי מחירים שאף אחד לא יכול לעמוד בהם, מה עשיתי, עשיתי רק "וי"?

איתן כבל: לא כיליתי את זמני פה שעות על שעות יחד עם הצוות כדי שבסוף יעשו פלסטר מעבודתי, מעבודתנו.

איתן כבל: אם אני אעלה את זה להצבעה ולא יהיה לי רוב, אני אדחה את זה עד שיהיה לי רוב.

איתן כבל: אדוני המנכ"ל, אתה צריך לתת לנו את הרוח הגבית, אתה צריך לעזור לנו בתהליך הזה.

<שלמה פילבר: אני עובד בזה יומם ולילה.

<שלמה פילבר: אני זה שקראתי להוט.

<שלמה פילבר: הוט היא חברת שידורים, היא יודעת גם לתת שידורים בעוד שנתיים ובעוד 3 שנים על הרשת שלה.

<שלמה פילבר: הם יודעים לעשות את הכסף שלהם בתשתית שקיימת היום.

<שלמה פילבר: אני קראתי להם לפני יותר מחצי שנה.

<שלמה פילבר: אני יצרתי את סעיף ההדדיות לפני חצי שנה, כדי לעשות מהלך של מקל וגזר.

<שלמה פילבר: באנו ואמרנו להוט: אנחנו נוותר לכם כרגע על הצורך להשקיע באזורים לא רלוונטיים הרבה מאוד כסף שלא תקבלו עליו החזר.

איילת נחמיאס ורבין: מה זה "אזורים לא רלוונטיים"?

איילת נחמיאס ורבין: אזורים לא רלוונטיים אלה אזורים שהם לא כדאיים כלכלית?

<שלמה פילבר: מדובר על לקחת את הכסף ולהשקיע אותו במקומות האטרקטיביים שבהם צריכה להיות תחרות בצורה שתשדרג ותאפשר את התשתיות האלו.

<שלמה פילבר: אני זה שדוחף אותם לעניין הזה.

<שלמה פילבר: לי יש אינטרס שזה יקרה בתוך ה-9 חודשים.

<שלמה פילבר: בינתיים רק אני צעקתי על העניין הזה, כי אני מבין שזה יתחיל להניע את התחרות על התשתית עצמה, לא על המחיר.

<שלמה פילבר: זו משימה עליונה שהיא בעדיפות ראשונה.

<שלמה פילבר: אני גם זה שבמשרד לוחץ בשנה האחרונה בכל הכוח לעשות שוק סיטונאי על הוט.

<שלמה פילבר: סלקום יושבים פה ורק מחכים.

<שלמה פילבר: אנחנו יושבים על זה פעם אחר פעם, שבוע אחרי שבוע, כדי שבאמת תהיה תחרות בטלוויזיה בדברים האלה.

<שלמה פילבר: אני עושה את זה.

<שלמה פילבר: בהסדרה של הפריסה האוניברסאלית הייתה אפליה, כי במרכז הארץ יכולתי לבחור בין תשתית של בזק לתשתית של הוט, עם מחירים כאלה וכאלה.

<שלמה פילבר: מאז קרה משהו אחד מאוד משמעותי.

<שלמה פילבר: אין חולק על זה, לפחות כך מקובל בשוק, שהתשתית האינטרנטית של בזק יותר טובה מאשר התשתית של הוט.

<שלמה פילבר: עשו שוק סיטונאי.

<שלמה פילבר: אם פעם לאזרח במרום גולן הייתה אופציה אחת, היום יש לו אפשרות - -

איילת נחמיאס ורבין: מבחינת טלפוניה.

<שלמה פילבר: לא, מבחינת אינטרנט.

<שלמה פילבר: יש לו אפשרות ללכת ל-7 חברות ולקבל ממחיר של 65 שקלים בחודש עד מחיר של 120 שקלים לחודש.

איתן כבל: אנחנו נתחיל עם החלק הזה של המקרקעין.

איתן כבל: המנכ"ל הקשיב לדברים שאמרתי.

איתן כבל: אני לא מוכן להתפשר מעבר לדברים שאמרתי.

איתן כבל: אם אתם לא יודעים לתת סיפור דרך, אני אביא סיפור דרך.

איתן כבל: אני לא רוצה להגיע למצב כזה שאני רב עם האוצר או איתך.

איתן כבל: אני לא שם.

איתן כבל: אני רוצה שתראו לי הצעה שהיא לא טובה לשני הצדדים, היא רק טובה לציבור הישראלי.

איתן כבל: אם יש דבר אחד שאני מסכים עם מומו, ולא קל לי להסכים איתו בימים האחרונים, זה שהתשתיות הולכות ומתפרקות, הרשת נמצאת במצב קטסטרופאלי.

איתן כבל: ניתוקים כבר יש היום, לא צריך לחכות לזעם הגדול שיגיע.

איתן כבל: הרשת בקריסה.

איתן כבל: מדברים איתי על 100 מגה, על כבל תת ימי.

איתן כבל: איפה אנחנו והדברים האלה?

<שירה גרינברג: אנחנו מסכימים לגמרי, לכן באנו לפה והצגנו את מצב התשתיות.

<שירה גרינברג: הפתרון הוא תחרות.

איילת נחמיאס ורבין: מה שטוב לציבור, איתן, זה שיהיו פה 3 חברות תשתיות שמגיעות לכל מקום בארץ, מירוחם ועד קלעת נמרוד בצפון רמת הגולן.

איילת נחמיאס ורבין: בואו נגיד את האמת, זה מה שהיה הכי טוב מבחינת הציבור הישראלי.

איילת נחמיאס ורבין: אנחנו מנסים לעשות את המיטב בסיטואציה שנוצרה.

איילת נחמיאס ורבין: לא סתם שאלתי את המנכ"ל למה לפני חודש הוחלט שלא דורשים את הפריסה המלאה מחברת התשתית הנוספת.

איילת נחמיאס ורבין: גם בירוחם מגיע שלאנשים תהיה תחרות על התשתיות.

איילת נחמיאס ורבין: זה לא יכול להיות שרק במרכז תל-אביב, בגבעתיים, בהרצליה תהיה תחרות על המחירים.

איילת נחמיאס ורבין: התחרות על המחירים צריכה להיות בכל הארץ.

איילת נחמיאס ורבין: איתן, אני חושבת שסיכמת את זה בצורה עניינית.

איילת נחמיאס ורבין: יכול להיות שביני לבין איתן יש אי הסכמות לגבי מה צריך להיות התעריף של חברה ללא תשתית לעומת התעריף של חברה עם תשתית.

איתן כבל: לא בטוח שיש בינינו מחלוקת.

איתן כבל: כל השאלה היא אם זה יהיה תעריף הורג תחרות, כן או לא.

<שלמה פילבר: אם הוט לא תיכנס לא תהיה תחרות.

<שלמה פילבר: אני רוצה תחרות על סיבים, אני רוצה 2 חברות.

<שלמה פילבר: האינסנטיב הראשון במעלה הוא לייצר תנאים אופטימאליים להוט.

איילת נחמיאס ורבין: גם בזה אנחנו יודעים שיש בעיה.

איילת נחמיאס ורבין: אופטימאלי להוט אומר שזה חייב להיות אופטימאלי גם להם כדי שימשיכו להשקיע.

איילת נחמיאס ורבין: כנ"ל לגבי תיק השירות.

איילת נחמיאס ורבין: אני חושבת שחשיבות השמירה על מקומות העובדים מאוד חיונית.

איילת נחמיאס ורבין: השאלה אם מותר לגורמים אחרים להיכנס לתוך התשתית של בזק.

איילת נחמיאס ורבין: אתה הגדרת נכון, זאת התשתית השנייה בחשיבותה במדינה.

איילת נחמיאס ורבין: הבאתם רפורמה מאוד מאוד חשובה.

איילת נחמיאס ורבין: כל מה שאנחנו רוצים לוודא זה שיש במסגרתה הסדרה חיונית כדי לייצר תחרות אמיתית.

איילת נחמיאס ורבין: המטרה שלנו שהתחרות תקרה, שהיא תהיה אפקטיבית.

<אלידור בליטנר: לגבי הסיפור של תחולת התקנות, אני מבינה שיש הסכמה לשמור על העניין.

<אלידור בליטנר: בין אם רוצים להחיל את התקנות, בין אם רוצים ליצור סמכות קיזוז, מה שאסף כינה רטרו, אלה דברים שעשויים לעורר שאלות משפטיות אם הם לא קבועים בחוק.

<אלידור בליטנר: אם ייקבעו תעריפים גבוהים יותר, הם יוחלו באופן רטרואקטיבי על חובת השימוש.

<אלידור בליטנר: גם לגבי סמכות קיזוז.

איתן כבל: אני לא אתן להצביע על חקיקה שאחר כך צריך את מיטב עורכי הדין.

<אתי בנדלר: עד שאני לא אראה נוסח שאני אוכל להתייחס אליו לא תהיה כאן הצבעה.

עליזה לביא: מי יקבע את המחירים להוט?

רועי פולקמן: ואם לא מגיעים להסכמה?

איתן כבל: אמרתי שאני רוצה לראות אחרי 9 חודשים מי קובע, מה קורה אם לא נקבע.

<שלמה פילבר: זה לא שחברת הוט לא נמצאת בתוך תשתיות בזק, לא עובדת ולא פועלת שם.

<שלמה פילבר: היא קימת ונמצאת שם כבר 20 שנה, מכוח הסכם של מוכר וקונה מרצון.

<שלמה פילבר: יום יום הם נמצאים בתוך התשתית ועובדים בה.

<שלמה פילבר: אם אתה שואל מה יקרה, אז במקרה הכי גרוע ההסדר שקיים היום ימשיך עוד יומיים-שלושה.

<שלמה פילבר: הוא קיים, עובדים בו.

<שלמה פילבר: זה לא שיש מי שיושב מחוץ לתשתיות ומחכה.

עליזה לביא: בזק לא מוכרת מרצון.

<שלמה פילבר: יש פה חקיקה שאנחנו מסכימים איתה.

<שלמה פילבר: היא באה ואומרת שהתשתיות של כולם ייפתחו.

<שלמה פילבר: אנחנו רוצים, כדי לקדם את שוק התשתיות, לייצר תנאים אופטימאליים לכל החברות לעבוד.

<שירה גרינברג: לב המחלוקת בינינו ובין משרד התקשורת הוא הנושא הזה.

<שירה גרינברג: הסכמנו שנצא להליך שימוע וכו'.

<שירה גרינברג: לב המחלוקת הוא מה קורה אם אין הסכמה.

<שירה גרינברג: יכול להיות שהמחיר צריך להיות שונה.

<שירה גרינברג: המחיר צריך לשקף את העלות עבור בזק.

<שירה גרינברג: לא בהכרח רלוונטי אם מי שעומד מנגד זו חברה בעלת תשתית או חסרת תשתית, רלוונטי שהמחיר ישקף את העלות עבור בזק.

<שירה גרינברג: אנחנו לא סבורים שהמחיר בהכרח צריך להיות שונה.

<שירה גרינברג: אמרנו שנבצע הליך מקצועי של שימוע, שנצא לשם מתוך המקום המקצועי.

<שירה גרינברג: המחיר צריך להיות ברור.

<שירה גרינברג: אם לא יהיה ברור מה המחיר, החברות לא ייכנסו, לא תהיה כאן תחרות.

<שירה גרינברג: אנחנו אומרים שיהיה הליך.

<שירה גרינברג: הסמכויות קבועות היום בחוק.

<שירה גרינברג: אם אין, אז המחיר הוא המחיר שקבוע היום.

<שירה גרינברג: נעשתה לגביו עבודה של שנתיים.

<אסף וסרצוג: סעיף 5 נותן את כל הסמכויות האלו.

איתן כבל: חלק מחברי הכנסת מודאג ממה יקרה אם לא.

איתן כבל: אנחנו מכירים את העולם שבו אנחנו חיים.

איתן כבל: כבר היום יש מחיר.

איתן כבל: אנחנו קובעים שהם יכולים להיכנס לכל מקום.

איתן כבל: אם אין את זה, חבל על הזמן.

איתן כבל: הם רוכבים על התשתית של בזק בכל מקום ובכל נקודה.

איתן כבל: יש מחיר של קונה מרצון ומוכר מרצון.

<מיכל פליישר: זה הסכם היסטורי.

איתן כבל: אני לא רוצה לעצור את התהליך.

איתן כבל: נניח שיוצאים לשימוע.

איתן כבל: יכול ויקרה אחת מן השתיים בשימוע: או שייקבע מחיר יותר נמוך מקונה מרצון ומוכר מרצון, אני מוכן לפנטז את זה, או שייקבע מחיר גבוה יותר ממה שמתקיים היום.

איתן כבל: אני בא ואומר אחת מן השתיים: אם המחיר ירד, מה שאני סבור שלא יקרה, יתחשבנו איתם על ההמשך, ואם יעלה המחיר, יתחשבנו איתם רטרואקטיבית.

איתן כבל: מה הבעיה?

<אלידור בליטנר: את זה כדאי לקבוע בחקיקה.

איתן כבל: גברתי, שום דבר לא זז אם הוא לא כתוב שחור על גבי לבן.

<אסף וסרצוג: העניין הוא לא אם צריך לקבוע את הסמכות לקיזוז רטרואקטיבי, אלא מה קורה כעבור 9 חודשים אם אין הסכמות.

<אסף וסרצוג: כנראה שלא יהיו הסכמות.

<אסף וסרצוג: הלוואי ויהיו, זה הכי נוח.

<שלמה פילבר: אם לא, ייכנסו המחירים היום.

<שלמה פילבר: המחירים שיש היום בין בזק ובין הוט יהיו הבנצ'מרק.

איתן כבל: המחיר שנקבע היום הוא מחיר במחלוקת.

איתן כבל: נקודת המוצא היא שיהיה מחיר אחיד, זה הרצון הבסיסי.

<שירה גרינברג: המחיר שאנחנו סבורים שהוא נכון כברירת מחדל הוא מחיר שנעשתה לגביו עבודה של שנתיים.

<אתי בנדלר: המחיר שקבוע בתקנות.

<שירה גרינברג: אם לא נסכים שהמחיר צריך להיות שונה, המחיר שיהיה כברירת מחדל הוא המחיר המקצועי על פי התקנות.

איתן כבל: התקנות הן נקודת המוצא.

איתן כבל: אם יסתבר שהמחיר שצריך להיות יותר גבוה, הם ישלמו את המחיר היותר גבוה.

בן יהודה: בחוק ההסדרים, שבו ניתנה הסמכות לקבוע את המחיר בשוק הסיטונאי, נאמר בצורה מפורשת שהמחירים הם אך ורק לחברות חסרות תשתית.

בן יהודה: בהמשך להשלמת ועדת גרונו, ולצורך הכנת התשתית הרגולטורית והתמחירית לפיקוח שוק סיטונאי במגזר הנייח, מונתה ועדה לקבוע תעריפי שירותים סיטונאיים למפעילים שהם חסרי תשתית.

בן יהודה: יש פה הסבר שמסביר שמדובר בוועדה שקובעת מחירים למפעילים שהם חסרי תשתית.

<מיכל פליישר: איזו ועדה?

בן יהודה: כל הסמכות שניתנה למשרד התקשורת לקבוע את המחירים של שוק סיטונאי הייתה אך ורק לחברות חסרות תשתית.

בן יהודה: זה כתוב בחקיקה שאושרה בוועדת הכלכלה.

בן יהודה: אגף התקציבים ומשרד התקשורת חתומים על המסמכים האלה.

בן יהודה: הסיבה שבגללה יש מחירים שונים למפעיל שהוא חסר תשתית ולמפעיל שהוא בעל תשתית, היא לא סתם.

בן יהודה: אמרה פה שירה שיכול להיות אותו מחיר.

בן יהודה: זה לא יכול להיות אותו מחיר.

בן יהודה: איך נעשה התמחור של רשת בזק?

בן יהודה: לקחו את כל מדינת ישראל, מתוך הנחה שיש מקומות שעולה לבזק מעט לשים בהם תשתית, יש מקומות שיקר.

בן יהודה: איפה זה יקר?

בן יהודה: בפריפריה.

בן יהודה: איפה רוצה הוט להשתמש בתשתיות של בזק?

בן יהודה: בפריפריה.

בן יהודה: לא יכול להיות שהמחיר למפעיל שיש לו תשתית ורוצה לקחת ממני את התשתית איפה שהוא החליט כי אולי לא בא לו להגיע לישובים בפריפריה, כי אולי לא בא לו להגיע לקיבוצים ברמת הגולן, כי אולי לא בא לו להגיע ליו"ש, יהיה אותו מחיר למפעיל שאין לו תשתיות וייקח ממני את התשתיות בכל הארץ.

רועי פולקמן: הטענה היא רק ברירת המחדל.

רועי פולקמן: תגיעו איתם להסכמות על מחיר אחר.

רועי פולקמן: לא מחייבים אתכם.

איתן כבל: העניין של הרטרואקטיביות פתר את הבעיה.

רועי פולקמן: אז בשביל מה צריך 9 חודשים?

<שלמה פילבר: אם 4 חברות מבקשות מחר בבוקר להיכנס, מי נכנסת ראשונה, מי נכנסת שנייה?

איתן כבל: אתה צודק, אדוני המנכ"ל.

בן יהודה: אתם מנסים להגיד פה שברירת המחדל תהיה המחירים שמופיעים היום בתקנות.

בן יהודה: הדבר הזה לא יכול בחיים לחיות.

בן יהודה: למה?

בן יהודה: כי אם חברת הוט יודעת שיש לה בסוף הדרך את המחירים של התקנות, שזה החלום הרטוב שלה, אין שום סיכוי בעולם שהיא תגיע איתי להסכמה.

<אתי בנדלר: זה לא נכון.

איילת נחמיאס ורבין: זה לא נכון, כי חרב הרטרואקטיביות תרחף מעל ראשה של כל חברה שלא תגיע להבנות עם בזק.

בן יהודה: לטנגו צריך שניים.

בן יהודה: למה אני אומרת את הדבר הזה?

בן יהודה: כי זה קרה לנו בסיבוב הקודם כששלחו אותנו להגיע להסכמות.

איתן כבל: בשביל זה אנחנו פה.

בן יהודה: אי אפשר להגיע עם חברה להסכמה כשהיא יודעת שבסוף הדרך - -

איתן כבל: אם מהצד שלך עשינו שלייקס, גם מהצד שלהם נעשה שלייקס.

איתן כבל: כשאני אומר שאף אחד לא יצא מרוצה, אני מקווה שהצרכן יצא מרוצה.

<מיכל פליישר: מה שמטריד אותי זה שהדיון לא עוסק בטובת הציבור, הוא עוסק בנושא הרווחיות הנוספת של בזק.

<מיכל פליישר: אנחנו דנים במחיר לבזק, זה נושא הדיון.

<מיכל פליישר: סעיף 5 בחוק התקשורת הוא סעיף כללי.

<מיכל פליישר: הוא בא לעולם עוד לפני השוק הסיטונאי.

<מיכל פליישר: גם אם בא לעולם איזה שהוא תיקון נקודתי בחוק ההסדרים הקודם לגבי רצון להשתמש בעוד מתודולוגיות עבור השוק הסיטונאי, זה לא אומר שסעיף 5 לא יכול לעסוק בין בעלי תשתית לבעלי תשתית.

<מיכל פליישר: הוא בא לעולם כסעיף שעוסק בקישור גומלין בין בעלי תשתית לבעלי תשתית.

<מיכל פליישר: הסמכויות נמצאות בחוק.

<מיכל פליישר: עמדתנו המקצועית היא שצינור הוא צינור הוא צינור.

<מיכל פליישר: אם קובעים שחברה משתמשת בצינור של חברה אחרת, היא צריכה לשלם מחיר הוגן.

<מיכל פליישר: אני כבר 3 שבועות שומעת שבזק צריכה לקבל מחיר הוגן.

<מיכל פליישר: מחיר הוגן הוא מחיר של החזר עלויות פלוס רווח סביר.

<מיכל פליישר: כשמשרד התקשורת קבע את המחיר לקנים ברשת בזק, הוא קבע שהעלויות שהוא הכניס הן מעל ומעבר להחזר העלויות שלהם.

<מיכל פליישר: אנחנו סבורים שהמחיר שנקבע בתקנות צריך להיות המחיר עבור הוט.

<מיכל פליישר: בא משרד התקשורת ואומר: אנחנו רוצים לפרסם שימוע על-מנת לבחון מבחינה מקצועית, לא קטגורית, אם המחיר הזה הוא המחיר הנכון וההוגן בין הוט לבזק, בין בזק להוט, או כמו שאמר מנכ"ל משרד התקשורת, בין הוט ל-IBC וההיפך.

<מיכל פליישר: שיתכבד משרד התקשורת ויעשה את זה בשימוע.

<מיכל פליישר: הסמכויות קבועות בחוק.

<דורון כהן: לא ייתכן שהמנכ"ל מאמין רק בשתי חברות.

<דורון כהן: הוא אומר את זה לאורך כל הדרך.

<דורון כהן: זאת דעתו.

<דורון כהן: אנחנו חיים עם זה.

איילת נחמיאס ורבין: דורון, אני מתה להאמין בכם, אתה יודע את זה.

איתן כבל: חובת ההוכחה היא עליכם.

איילת נחמיאס ורבין: אני דיברתי על 3 חברות תשתית במדינת ישראל שיהיו בפריסה מלאה.

<דורון כהן: כל העניין של שיתוף קנים הוא לטובת הצרכן.

<דורון כהן: ברור שזה לרעתנו, כי זה מוריד את הכדאיות שלנו.

<דורון כהן: לקבוע מחיר שמפלה את חברות התשתית בשיתוף קנים יעשה עיוותים בשוק התקשורת.

איתן כבל: אנחנו לא עושים את השימוע עכשיו.

איתן כבל: אני קובע כללים.

עליזה לביא: טובת הצרכן במרכז.

עליזה לביא: בואו נזכור את זה מחוץ לחדר ובתוך החדר.

עליזה לביא: היו הרבה מאוד דיונים מחוץ לחדר.

עליזה לביא: אני רואה שהסכמה לא תהיה.

עליזה לביא: אתה שומע את הדברים, אתה רואה את חילופי הדברים, אתה שומע את הטון, אתה מבין מה קרה, אתה בקי בכל מה שנעשה עד הבוקר.

עליזה לביא: אני לא רואה שתהיה כאן הסכמה.

עליזה לביא: ברירת המחדל צריכה להיות בתקנות.

עליזה לביא: הדברים צריכים להיות כתובים.

עליזה לביא: אם ייקבע מחיר לא הגיוני לא תהיה רפורמה, ואז חבל על כל הזמן שהקדשנו, על כל הדיונים, על העבודה הנהדרת.

עליזה לביא: בלי רפורמה אין שיפור ושדרוג של התשתית.

עליזה לביא: אדוני המנכ"ל, דיברת על כך שבלי שדרוג נלך ונאבד את היכולות שלנו.

עליזה לביא: דיברת על ניתוקים, על זה שלא נצליח לגבי הטכנולוגיות הקיימות.

עליזה לביא: בלי רפורמה לא יהיה שדרוג, אתה יודע את זה יותר טוב מאיתנו.

<שלמה פילבר: אנחנו על הרפורמה הזאת.

<שלמה פילבר: אני דוחף את הוט להיכנס לשדרוג תשתיות.

<שלמה פילבר: הם לא העלו את זה מיוזמתם, האוצר לא העלה את זה מיוזמתו, אני העליתי את זה.

<שלמה פילבר: אני התחלתי את התהליך הזה במשרד לפני 8 חודשים.

<שלמה פילבר: זאת גם הסיבה שביקשתי את הזמן.

<שלמה פילבר: ב-1 לחודש מתחילים לתת טלוויזיה ל-350 אלף בתי אב חדשים.

<שלמה פילבר: אנחנו נכנסים איתם לתכנית פריסה, לשדרוג תשתיות בכל ישראל לשנה הבאה.

<שלמה פילבר: בשביל זה צריך לעשות הסדרה, אי אפשר לעשות את זה יש מאין, אי אפשר לעשות פתאום הוקוס פוקס.

איתן כבל: נתחיל בהקראה של חלק השני.

איתן כבל: נשמח אם תגיעו להבנות.

איתן כבל: הוועדה תהיה מוכנה ללכת על ההבנה שהחוק ייכנס לתוקף בעוד 9 חודשים.

<אתי בנדלר: עם הסעיף הזה בלבד.

איתן כבל: כן, עם הסעיף הזה בלבד.

<אתי בנדלר: 9 חודשים מ-1 בינואר 2017.

איתן כבל: בתקופה הזאת יתבצע שימוע על ידי הגורמים המקצועיים.

איתן כבל: אני לא עוצר את האפשרות לרכב על הרשת של בזק לאורך כל התקופה הזאת.

איתן כבל: המחירים יהיו המחירים כפי שנקבעו בתקנות.

איתן כבל: לאחר שהוועדה תסיים את השימוע ותקבע את המחירים, תחול רטרואקטיביות על העלאת המחירים או על הורדת המחירים.

איתן כבל: זה מה שמייצר את האיזון.

איתן כבל: אני רוצה שהדברים יהיו כתובים כך שעל כל צד זה יקשה מאוד מאוד.

<אתי בנדלר: אני מניחה שהמלצות הוועדה יהיו הבסיס לקביעת השרים, אבל מי שקובע בסופו של דבר זה השר בהסכמת שר האוצר.

<אתי בנדלר: לגבי החלה רטרואקטיבית של תקנות מתוקנות, האם לא צריך להגביל את פרק הזמן שבו ניתן יהיה לקבוע תקנות רטרואקטיביות, כי יכול להיות שאת התקנות האלו יתקנו בעוד 3 שנים?

איתן כבל: גברתי צודקת, זה השוט כלפי הוט.

איילת נחמיאס ורבין: זה כלפי שני הצדדים.

איתן כבל: תהיה הגבלה.

<אתי בנדלר: אני מבקשת שתתדיינו על הנושא.

איתן כבל: כדי שאלה לא יוכלו עד קץ כל הדורות למשוך את זה, וכדי שאלה ידעו שהם לא יכולים למשוך את זה עד קץ כל הדורות.

<יעל מלם-יפה: אלידור ביקשה להכניס את הסיפור הזה של הקיזוז הרטרואקטיבי במקרה הספציפי הזה, כדי שלא יהיו כאן ויכוחים.

<יעל מלם-יפה: העמדה שלנו היא שהסמכות לפי סעיף 5 מספיק רחבה כדי לקבוע הסדרים.

איתן כבל: אם הכל היה טוב, לא היינו פה.

<יעל מלם-יפה: זה תיקון מבהיר.

איתן כבל: אמרתי שהסמכות נתונה למשרד התקשורת.

<אתי בנדלר: הם רוצים להבהיר את זה, כדי שזה לא יהווה תקדים.

איתן כבל: מקובל.

איתן כבל: אנחנו עוברים לסעיף 28(7).

<אסף וסרצוג: זה חלק מהשינוי בתשתיות שאנחנו מביאים.

<אסף וסרצוג: המטרה שלו היא להקל על חברות תקשורת בעלות רישיון לפרוס תשתית קווית.

<אסף וסרצוג: היום קיים בחוק התקשורת הליך מקוצר להוצאת היתר לפי חוק התכנון והבנייה, הוא אמור להקל ולייעל את התהליך של הפריסה.

<אסף וסרצוג: מאחר ואנחנו מבינים שזה עדיין לא תהליך מושלם ואפשר לייעל את זה בצורה הרבה יותר מהירה, מה שאנחנו רוצים זה להשוות תשתיות תקשורת לתשתיות אחרות כמו גז, מים, ביוב.

<אסף וסרצוג: אנחנו רוצים לתת להן פטור מקבלת היתר לפי סעיף 261ד.

<אסף וסרצוג: עשיתם את זה שנה שעברה בחוק ההסדרים לגבי תשתיות גז טבעי.

איתן כבל: לא שזה עזר לנו שם.

איתן כבל: אני מקווה שפה זה יהיה יותר טוב.

<אסף וסרצוג: גם אנחנו מקווים.

<אסף וסרצוג: פה המטרה היא להקל על חברות, לחסוך מהן את התהליך של הוצאת היתר לפי חוק התכנון והבנייה.

איתן כבל: האם יש מישהו ממשרדי הממשלה שמתנגד להצעה הזאת?

<אתי בנדלר: יש תיקון מסוים בהצעה שאני מציעה שהמשרדים הרלוונטיים יפרטו.

איתן כבל: זה מתואם איתכם התיקון הזה?

<אסתי פלדמן: ב-261?

<אתי בנדלר: כן.

<אתי בנדלר: לגבי הפטור מהיתר בנייה, חשבתי שהפטור הזה גורף מידי ככל שמדובר ברכוש משותף בבתים משותפים.

<איילת כהן מעגן: אנחנו מברכים על זה שהכוונה היא להקל.

<איילת כהן מעגן: אנחנו מבקשים להותיר את סעיף 21א בחוק התקשורת הקיים כאופציה נוספת, משום שהסעיף הנוכחי מטפל בהנחת תשתית תת קרקעית בסיטואציה מסוימת.

<איילת כהן מעגן: יש בדברי ההסבר איזו שהיא אמירה מחזקת לגבי פרשנות שאפשר להסתמך עליה, אבל עדיין יש סיטואציות שבהן האופציה ההנדסית לחברה הקיימת להנחת תשתית היא לא זו שלפי 261.

<לאה ורון: זה לא סעיף שאומר שהנחת התשתית טעונה אישור של ועדה מקומית?

<איילת כהן מעגן: זה הליך מקוצר בוועדה מקומית.

<איילת כהן מעגן: יש סיטואציות ש-261 לא יחול עליהן, או יש איזה שהוא ספק אם הוא יחול עליהן.

<אתי בנדלר: את יכולה לפרט על איזה מקרים את חוששת שזה לא יחול, או יש ספק אם זה יחול?

<איילת כהן מעגן: בסיטואציה שצריך להניח קו לחממה באיזה שהוא מקום מרוחק כך שצריך לחצות כביש.

<איילת כהן מעגן: אנחנו לא יודעים איזו פרוצדורה תחול שם, לכן אנחנו מבקשים להשאיר את סעיף 21א.

איתן כבל: אני חושש ממצב שבו אתה מתקין תקנה, או קובע סעיף בחוק, ואז הסעיף שחוקקת והתכוונת שיהיה דרך המלך הופך להיות הדרך המשנית.

<איילת כהן מעגן: דרך המלך היא הנוחה יותר.

<איילת כהן מעגן: אנחנו לא מתחכמים כאן.

<לאה ורון: השאלה במה יחייבו אתכם.

<דורון כהן: כמובן שהבחירה צריכה להיות של החברה.

<דורון כהן: במקומות שהחברה תמצא ש-261א לא מתאים, היא תוכל להשתמש ב-21א.

<דורון כהן: נוסף לחממה, יש מקרים שאין תכנית.

<דורון כהן: כאן החברה מסתכנת בעבירה פלילית אם היא משתמשת בסעיף פטור כשאין תכנית.

<דורון כהן: אלו הסיבות שבגללן היינו רוצים שיישאר סעיף 21א.

<דוד פרוינד: אנחנו מתנגדים להשאיר את סעיף 21א כפי שהוא.

<דוד פרוינד: אנחנו יוצרים כאן מסלול מקל.

<דוד פרוינד: פוטרים את הפרוצדורה שהייתה מול הוועדה המקומית.

<דוד פרוינד: בראייה התכנונית לא אמור להיות הבדל.

<דוד פרוינד: גם כשזה עובר במסלול מול הוועדה המקומית, אנחנו צריכים לשאוב את כל מה שאנחנו צריכים לעשות מהתכניות הקיימות.

<דוד פרוינד: אין בעניין הזה שום הבדל.

<דוד פרוינד: החשש איך לפרש את התכנית אל מול 261ד ואל כל הדברים שנוצרים בעקבות זה, הוא אותו חשש שהיה כבר אז.

<בנימין ארביב: אנחנו מתנגדים מאותם טעמים.

<בנימין ארביב: אנחנו חושבים שהסדרים חלופיים עלולים להשאיר פתח לפרשנויות.

<בנימין ארביב: כשתכנית שותקת, היא מאפשרת באזורי בינוי פריצת תשתית תת קרקעית.

<בנימין ארביב: זה נכון לא רק ביחס לתקשורת, זה נכון גם ביחס לכלל קווי התשתית.

<בנימין ארביב: כל תכנית תיבחן לגופה.

<בת שבע נחמיה: בדברי ההסבר הבהרנו בצורה מפורשת שבמקום שבו אין התייחסות לפריסה של מתקני תקשורת בתוך התכנית, במקום שבו הפריסה היא אינהרנטית לאותה תכנית, תתאפשר ההקמה לפי סעיף הפטור.

איתן כבל: אני מתנגד לבקשה שלכם.

<אתי בנדלר: ביקשתי ממשרד התקשורת את הרשימה של החברות שהוקנתה להן סמכות כניסה למקרקעין בהליכים המקוצרים.

<אתי בנדלר: אנחנו לא מדברים רק על החברות הגדולות, יש ברשימה את IBC, את בזק בינלאומי, את טלקום, את סלקום וכו'.

<אתי בנדלר: לחשוב שכל אחת מהחברות האלו תחליט אם יחול הסדר כזה או הסדר אחר, אני חושבת שזה מאוד לא ראוי.

<מיכל פליישר: ההסדר שקיים היום בחוק התקשורת מאפשר להגיש את הבקשות לוועדה המקומית לתכנון ובנייה.

<מיכל פליישר: יש שם מסלול מקוצר.

<מיכל פליישר: מחליפים את זה היום בהסדר שאמור להיות יעיל ומקוצר יותר.

<מיכל פליישר: הוא כזה שאומר שיש אפשרות אוטומטית לפעול במקום שהדברים עומדים בקנה אחד עם תכנית מפורטת.

<מיכל פליישר: החשש שלנו הוא ממקומות שבהם התכנית מפורטת אבל שותקת בהנחה להנחת מתקני התקשורת.

<מיכל פליישר: האם אתם רואים את זה כמסלול שמקצר?

<בנימין ארביב: תכנית שותקת באזורי בינוי מאפשרת פריסת תשתית תת קרקעית.

<מיכל פליישר: למה זה לא נאמר בחוק?

<מיכל פליישר: זו פרשנות, זו עמדה?

<בנימין ארביב: בחוק לא מתקנים תכניות.

איתן כבל: אולי צריך לתת לזה הבהרה בניסוח.

<בת שבע נחמיה: כמו שנאמר כאן, הכוונה היא ליצור הסדר מקל, להחליף את ההסדר הקיים בהסדר מקל ויעיל יותר.

<בת שבע נחמיה: הכוונה היא שבכל האזורים שבהם ניתן היה להקים קודם באמצעות המסלול המקוצר, ניתן יהיה עכשיו להקים באמצעות הסדר הפטור.

<בת שבע נחמיה: אם תשתית התקשורת היא אינהרנטית לאותו מתחם, תוכלו להקים באמצעות הסדר הפטור.

איתן כבל: אני מבין את מה שמיכל אומרת.

איתן כבל: אני מבקש שבניסוח הדברים יובהרו.

<דוד פרוינד: אם מדברים על תכניות, אז כל מקרה נבחן לגופו.

<דוד פרוינד: אנחנו לא מתכננים בחקיקה.

<דוד פרוינד: התכנון הוא הליך ארוך, אנחנו צריכים לשמוע את הציבור.

איתן כבל: זה היבטים של תכנון, אני לא רוצה לפתוח את זה.

מיכאל מלכיאלי: האם ההסדר של הפטור נעשה במקום שיש שכנים ובמקום שאין שכנים, אין הבדל בין הדברים?

<אתי בנדלר: למה אתה מתכוון "שכנים"?

מיכאל מלכיאלי: תושבים, אנשים שגרים שם.

מיכאל מלכיאלי: לא דומה אם עושים תשתית במקום של מגורים, שלגבי זה אנחנו רוצים לחייב סוג של היתר או עדכון של השכנים, למקום של תשתית חדשה.

<אתי בנדלר: האבחנה היא לא אם גרים או לא גרים, אלא אם מדובר במקרקעין ציבוריים או במקרקעין פרטיים.

<אתי בנדלר: בת-שבע, תפרטי על איזה מקרקעין מדובר.

<בת שבע נחמיה: סעיף 21א לחוק התקשורת עוסק בקרקע ציבורית, ו-21ב לחוק התקשורת עוסק בהנחת רשת בקרקע פרטית.

<בת שבע נחמיה: הכלל בסעיף 21ב אומר שנדרשת הסכמת הבעלים אם רוצים לבוא ולהניח רשת בשטח הפרטי שלו.

מיכאל מלכיאלי: איך מביאים את ההסכמה, בפרסום?

איתן כבל: יש כללים.

<בנימין ארביב: ההסדר שקבוע בחוק התקשורת מדבר על ההיבטים הקנייניים.

<בנימין ארביב: הוא קובע שאם לא הושג רוב של בעלי הדירות, כל בעל דירה רשאי לפנות לחברת התקשורת בבקשה שיניחו את הרשת, רק הוא צריך ליידע את נציגות הבית המשותף.

<בנימין ארביב: זה הסדר קנייני שמוסדר בחוק התקשורת.

<בנימין ארביב: ההצעה המתגבשת אומרת שאם הושגה הסכמה של רוב בעלי הדירות, אכן יהיה פטור מהיתר גם בבית משותף.

<בנימין ארביב: ככל שלא הושגה הסכמה של רוב בעלי הדירות ומבוקש לפעול לפי ההסדר המקל, שזה לפי 21ב(ב)(1), יהיה צורך בהיתר.

<בנימין ארביב: במסגרת ההיתר יהיה יידוע לכל בעלי הזכויות.

איתן כבל: נראה לי סביר.

<אתי בנדלר: האם הוועדה תשקול שיקולים קניינים במקרה הזה?

<אתי בנדלר: יש כאן איזו שהיא בעיה שעדיין לא נתנו לה מענה סופי.

<בנימין ארביב: אם בפני רשות הרישוי תעלה שאלה קניינית, היא תפנה להסדר הקנייני שקבוע ב21ב(ב)(1).

<בנימין ארביב: מה שכן הרווחנו זה שלפחות יהיה יידוע לכל בעל דירה.

<אתי בנדלר: עכשיו שאני יודעת ואני מתנגדת, איזה תרופות יש לי, איזה סעדים?

<בנימין ארביב: לפנות למפקח לפי חוק התקשורת.

<בנימין ארביב: זה ההסדר שקבוע היום.

<בת שבע נחמיה: זה לא שדייר אחד יכול לבוא ולפרוס את התשתית כי הוא רוצה.

<בת שבע נחמיה: יש מנגנון בתוך חוק התקשורת שקובע התייחסות של הנציגות המשותפת, אפשרות של פנייה למפקח על המקרקעין.

<בת שבע נחמיה: יש איזה שהוא הסדר מאזן ב-21ב(ב)(1).

<אלידור בליטנר: בחוק המקרקעין יש הגנות שונות.

<אתי בנדלר: התרופה תהיה פנייה אל המפקח על הבתים המשותפים, הוא יהיה רשאי לאשר או לא לאשר.

איתן כבל: מי בעד (7), (8) ו-(9)?

איתן כבל: בעד – פה אחד

איתן כבל: נמנעים – אין

<אסתי פלדמן: יש לנו את סעיף 36 ואת סעיף 53ב.

<אסתי פלדמן: זה מדבר על ההיתרים שנותנת חברת בזק לעבודות חפירה.

<בת שבע נחמיה: סעיף 36 לחוק התקשורת קובע שאין לבצע עבודות חפירה, חרישה ונטיעה במרחקים שקבועים מצידי הדרכים, אלא אם כן התקבל היתר כאמור בסעיף 53ב לחוק התקשורת.

<בת שבע נחמיה: סעיף 53ב מסמיך את שר התקשורת, או גורמים מחברת בזק שהוא הסמיך אותם, לתת את ההיתרים האלה לביצוע עבודות החפירה.

<בת שבע נחמיה: החל משנת 1998 הסמיך השר עובדים בחברת בזק לתת את ההיתרים.

<בת שבע נחמיה: מאז התפתחה בפועל פרקטיקה של תיאום עם חברות שיש להן תשתית תת קרקעית במסגרת ההליך התכנוני.

<בת שבע נחמיה: החברות, לרבות חברות התקשורת, צריכות להמציא אישור שאין בביצוע העבודות כדי לפגוע בתשתית של חברות אחרות, לכן מוצע לבטל את ההסדר.

<אתי בנדלר: ככל שיהיו סכסוכים בין חברות התשתית, יש פרק אחר בחוק ההסדרים של הוועדה לתיאום תשתיות.

<איילת כהן מעגן: הבעיה כאן היא לא בין חברות התשתית, הבעיה היא בין כל מיני גורמים קבלניים שחופרים.

<איילת כהן מעגן: יש פה את ביטול סעיף 36.

<איילת כהן מעגן: בסעיף 36 קבועה סנקציה פלילית או אחריות פלילית על מי שחופר ללא היתר.

<איילת כהן מעגן: העניין כאן הוא לא הרצון להמשכיות מתן ההיתר על ידי בזק, כי בפועל הסמכות הזאת ניתנה למשרד התקשורת.

<איילת כהן מעגן: המשרד אצל את סמכותו לבזק בנסיבות שהיו אז.

<איילת כהן מעגן: כל חברות התקשורת מתואמות בינן לבין עצמן לפני שהן חופרות.

<איילת כהן מעגן: הרעיון פה הוא לא להנציח את ההיתר דווקא שלנו, ממילא כולנו מתאמים.

<איילת כהן מעגן: אם העירייה דורשת ממי שבא לחפור להראות שהוא עבר בין חברות התקשורת על-מנת לוודא שאין איזו תשתית שהוא פוגע בה, זה בסדר, אבל קשה לסמוך על זה, כי יש הרבה מאוד שטחים שעדיין מבוצעות בהם חפירות והם לא שטחים באחריות עירייה - שטחים פרטיים, אזורי בור.

<איילת כהן מעגן: אנחנו מבקשים לא לבטל את האחריות הפלילית שיש בסעיף 36.

<אלידור בליטנר: אני רוצה להזכיר את העבירות הקבועות בסעיף 29 ובסעיף 33 בחוק התקשורת.

<אלידור בליטנר: בסעיף 29 מדובר על פגיעה במתקן בזק, בסעיף 33 מדובר על הפרעה בעבודה.

<אלידור בליטנר: יש כאן עבירות שקשורות להפרעה בעבודה ולפגיעה במתקן בזק.

<אתי בנדלר: ככל שיש פחות עבירות פליליות, אני רק שמחה על כך.

<אתי בנדלר: קשה לי להתנגד להצעה של הממשלה לבטל פליליות של איזו שהיא הוראה.

<אתי בנדלר: כאן זה בעייתי, משום שמדובר על היתר כאמור בסעיף 53, שזה מבין עובדי החברה.

<אתי בנדלר: אם מישהו הוסמך לתת היתר, זה רק עובדי חברת בזק.

<אתי בנדלר: את מציעה להסמיך את כל חברות התשתית לתת היתר אחת לשנייה?

<אתי בנדלר: הדרך הנכונה היא בתיאום, לא בקבלת היתר.

<אתי בנדלר: ברור שאי אפשר להשאיר מצב שבו רק לחברת בזק יש סמכות לתת היתר.

<איילת כהן מעגן: זה לא מה שאנחנו מבקשים.

<אתי בנדלר: את רוצה להרחיב עוד יותר את הסעיף הזה.

<איילת כהן מעגן: חברות תשתית מתאמות בינן לבין עצמן.

<איילת כהן מעגן: הבעיה היא עם קבלנים שחופרים.

<איילת כהן מעגן: אנחנו נתקלים ביום יום בהמון המון מקרים.

<אתי בנדלר: אני יודעת.

<אתי בנדלר: יש את אותה בעיה לחברת חשמל.

<אתי בנדלר: יושב כאן נציג חברת חשמל שיספר לך על פגיעה בתשתיות של חברת חשמל על ידי קבלנים.

<אתי בנדלר: אני מציעה לקבל את בקשת הממשלה.

<אתי בנדלר: כמובן שצריך לתאם, כמובן שצריך לחשוב על סנקציות.

איילת נחמיאס ורבין: את מציעה לא לעשות את זה?

<אתי בנדלר: צריך לקבל את עמדת הממשלה בעניין הזה.

איתן כבל: גם אני מקבל.

<איילת כהן מעגן: כל תביעה של אותם קבלנים - -

<אתי בנדלר: מה שאני מנסה לומר זה שצריכים ראייה רוחבית לגבי פגיעה בתשתיות של חברות תשתיות.

<אתי בנדלר: זה לא משנה אם זו תשתית של חברת בזק, תשתית של חברת הוט, תשתית של חברת חשמל, או תשתית של תאגיד מים וביוב כשיש התפרצות של ביוב.

<אתי בנדלר: אי אפשר לעשות הסדר מיוחד.

<אתי בנדלר: לא נכון להשאיר היום הסדר מיוחד שנעשה לטובת חברת בזק שבתקופה שהיא הייתה חברה ממשלתית היו מעט חברות תשתית.

<אתי בנדלר: היום כל הנושא של תיאום תשתיות קיבל תפנית, קיבל תשובות אחרות.

<אתי בנדלר: להשאיר את ההסדר האנכרוניסטי הזה נראה לי לא נכון.

איתן כבל: קיבלתי פנייה ממשרד הביטחון לגבי תשתיות בזק.

<אסתי פלדמן: יש נוסח מוסכם שנשלח לוועדה.

איתן כבל: מי בעד (10), (11), (12) ו-(15), ירים את ידו?

איתן כבל: בעד – פה אחד

איתן כבל: נמנעים – אין

איתן כבל: שזה אומר?

<אסתי פלדמן: סמכויות כניסה למקרקעין.

<אביטל סומפולינסקי: בתיקון האחרון שנעשה בסעיף 261(ד)(2) הייתה טעות סופר.

<אתי בנדלר: בתיקון שנעשה בוועדה בהקשר של חברות חלוקת הגז, נפלה איזו שהיא טעות בכתיבה.

<אביטל סומפולינסקי: המילים "תכנית מפורטת" והמילה "מאושרת" כתובות פעמיים.

איתן כבל: מי בעד סעיף 32 ובעד התוספות והתיקונים, ירים את ידו?

איתן כבל: בעד – פה אחד

איתן כבל: נמנעים – אין

איתן כבל: סיימנו את החלק הזה.

איתן כבל: אנחנו אמורים לחזור לחלק הראשון, החלק של התשתיות.

איתן כבל: שירה, הגעתם ביניכם לנוסח מוסכם?

איתן כבל: אני עושה הפסקה ל-10 דקות.

איתן כבל: תחזרו לכאן עם נוסח מוסכם.

איתן כבל: יש הסכמה שב-9 חודשים האלה החוק לא ייכנס לתוקף.

איתן כבל: אחרי ה-9 חודשים האלה שבהם משרד התקשורת עושה את כל השינויים שלו, יש שנה שבה הוט תוכל לרכב על התשתית של בזק.

איתן כבל: אם לא ייקבע המחיר ב-9 חודשים האלה, המחיר יהיה המחיר שקבוע בתקנות.

איתן כבל: זה מוגבל לשנה העניין הזה.

איתן כבל: החברות, גם הוט וגם בזק, יודעות להסתכל כל אחת בעיניים של השנייה.

איתן כבל: להוט אין אינטרס למשוך את זה מעבר, ולבזק יש אינטרס שיהיה לה המחיר החדש.

<אתי בנדלר: מה יקרה בתום השנה?

<אתי בנדלר: למה מוקצית השנה?

איתן כבל: אם הם לא יצליחו להגיע, יש להם עוד שנה - -

<לאה ורון: עוד שנה, או עוד 9 חודשים?

<אסף וסרצוג: הוט מוחרגת מהשימוש בבזק ל-9 חודשים החל מ- 1.1.

<אסף וסרצוג: לגבי המחיר, הסיכום עם המשרד הוא שעד ה-1 ביולי הוא יפרסם שימוע.

<אסף וסרצוג: עד אז הוא רוצה לתת לחברות להגיע להסכמה.

<אסף וסרצוג: אם לא תהיה הסכמה, ייצא שימוע.

<אסף וסרצוג: כל עוד השימוע לא הסתיים ולא נקבע מחיר אחר, המחיר שיחול יהיה המחיר שקבוע בתקנות.

<אסף וסרצוג: ברגע שייקבע מחיר אחר, כאשר הגדרנו את זה למשך שנה מ-1 ביולי, יהיה ניתן לקזז רטרואקטיבית, להשיב סכומים רטרואקטיבית בין החברות.

<אתי בנדלר: תקנות יוכנו רטרואקטיבית לתקופה שלא תעלה על השנה, זאת המשמעות?

<אסף וסרצוג: כן.

איתן כבל: הבעיה מה קורה אחרי.

איתן כבל: זה כבר לא קשור לחברות, זה קשור להסכמה בין האוצר למשרד התקשורת.

איתן כבל: כמו שביום חמישי סירבתי להצביע לקריאה ראשונה על חקיקה שאני חתום עליה אבל לא הייתה מספיק סגורה ושלמה, אותו דבר כאן, אני לא אבוא ואצביע על משהו שאני יודע שעלול להוות בעיה.

איתן כבל: יכול להיות שמחר יהיה שר אוצר אחר ושר תקשורת אחר.

איתן כבל: אם שני המשרדים האלה לא ידעו להגיע להבנות ביניהם, זו תהיה פגיעה קשה בכל שוק התקשורת.

עליזה לביא: בצרכן.

איתן כבל: ברור.

איתן כבל: כשאני מדבר על לפגוע בשוק התקשורת, אני לא מתכוון להוט או לבזק, אלא לתחרות ולכל מה שמתפתח ממנה.

איתן כבל: אם לא יגיעו להבנות, זה יובא להכרעה.

איתן כבל: אני רוצה שזה יובא לוועדת הכלכלה לאישור.

איתן כבל: צריך איזה מנגנון.

<אתי בנדלר: ועדת הכלכלה מאשרת חקיקת משנה, היא לא קובעת תעריפים.

איתן כבל: לא ביקשתי לקבוע תעריף.

איתן כבל: אני כן יכול להיכנס ולנסות להכריע ביניהם.

<אתי בנדלר: שזה יובא להכרעת הממשלה כולה.

איתן כבל: את יודעת מה, זה יכול להיות רעיון לא רע.

<אתי בנדלר: ודאי לא ועדת הכלכלה.

<ברוך לוברט: חובה לקבוע תקנות עד שנה ו-9 חודשים.

איתן כבל: מה זה יעזור לי?

<אתי בנדלר: ואם לא יקבעו?

איתן כבל: צריך למצוא לזה איזה שהוא מנגנון.

<אתי בנדלר: הסעיף לגבי השימוש של בזק והוט בתשתיות אחת של השנייה ייכנס לתוקף רק בעוד 9 חודשים.

<אתי בנדלר: ב-1 בינואר, עוד לפני שהסעיף הזה ייכנס לתוקפו, יתחיל תהליך של מו"מ בין הצדדים על-מנת להגיע לאיזה שהוא מחיר מוסכם.

<אתי בנדלר: נניח והגענו ל-31 בדצמבר 2017 ועוד לא הגיעו להסכמה.

<אסף וסרצוג: ההסכמה היא עד ה-1 ביולי 2017.

<אתי בנדלר: צריך ציר זמן עד תאריך כלשהו על מנת לאפשר לצדדים להידבר ביניהם על מחיר מוסכם.

<אתי בנדלר: לא הגיעו למחיר מוסכם, המחיר שהם אמורים לשלם יהיה המחיר לפי התקנות הקיימות.

<אתי בנדלר: השרים יתכנסו וינסו לקבוע תעריפים אחרים.

<אתי בנדלר: הציפייה היא שהם יעשו את זה במשך שנה מתום המועד שבו הצדדים היו אמורים להידבר ביניהם ולהגיע למחיר מוסכם.

<אתי בנדלר: מה קורה בתום אותה תקופה?

<אתי בנדלר: בתום אותה תקופה, במידה והשר לא תיקן את התקנות הקיימות, יחולו התקנות הקיימות.

<אלידור בליטנר: צריך לומר בפירוש שתקנות השימוש יחולו.

<אתי בנדלר: למה?

<אלידור בליטנר: השאלה אם תקנות השימוש הקבועות היום חלות גם כשהוט תרכב על בזק.

<אלידור בליטנר: צריך לקבוע את זה מפורשות בחוק.

איתן כבל: רציתי להצביע היום, אבל אני לא יכול.

איתן כבל: אני לא אעשה מעצמי צחוק.

איתן כבל: הבנו איפה אנחנו עומדים.

איתן כבל: אני לא אקבל החלטה שאיננה החלטה שאני יודע לעמוד מאחוריה עד הסוף, כולל מה קורה ביום שאחרי.

<אתי בנדלר: בעיקר על רקע ההצהרה של נציגת משרד המשפטים.

איתן כבל: אם עד יום שלישי לא תגיעו להסכמה, אני אכריע בתהליך הזה.

איתן כבל: המתווה הוא בדיוק כפי שהנחנו אותו.

איתן כבל: ההסתדרות יושבת לי על הראש בעניין של העובדים שאמורים לחווט את הקנים עבור הוט, שלא לדבר על הפנייה של משרד הביטחון שלא רוצים שאלף ידיים יתעסקו.

איתן כבל: מה המשמעות?

איתן כבל: האם כל חברה יכולה להיכנס פנימה ולחווט?

<שלמה פילבר: חלק מהעיכוב בשוק הסיטונאי נבע מהעובדה שדווקא מערכת הביטחון באה ואמרה שהיא לא מוכנה שכל אחד ייכנס בלי ביקורת, כי מדובר בתשתית לאומית חיונית, רגישה וכו'.

<שלמה פילבר: יצטרכו לתת פה הסדרה כזאת או אחרת.

<שלמה פילבר: כרגע המצב הוא שבזק מבצעת את העבודה עבור חברות אחרות, רק לא במצב שיש חריג.

איתן כבל: לדיון ביום שלישי אני רוצה הבהרה בעניין הזה.

איתן כבל: ביום שלישי אני מכריע.

איתן כבל: תודה רבה, הישיבה נעולה.